Vypočujte si podcast
- Odoberajte: Apple podcasty | Spotify | Google podcasty | RSS | Podbean
- Čo je to podcast? | Ako počúvať na iPhone? | Ako počúvať na Androide?
- Všetky časti podcastu Dobré ráno
Organizátorov protestov Za slušné Slovensko vypočúvajú na NAKA.
Vyšetrovateľ Peter Jakubík im oznámil, že na nich niekto podal anonymné trestné oznámenie, že organizovali štátny prevrat a platí ich finančník a strašidlo konšpirátorov George Soros.
Navyše od nich chcel, aby sprístupnili svoje súkromné bankové účty.
Šikanuje polícia organizátorov alebo ide o štandardný postup?
Nestačilo vypočuť len jedného z nich?
Zuzana Kovačič Hanzelová sa rozprávala s Petrom Kapitánom.
Podporte Dobré ráno
Podcast Dobré ráno vzniká vďaka práci našich kolegov, reportérov a editorov v denníku SME. Ak chcete podporiť hľadanie faktov a pravdy, najľahšie to urobíte kúpou predplatného SME na sme.sk/podcast.
Krátky prehľad správ
Národná kriminálna agentúra vypočúva organizátorov protestov Za slušné Slovensko. Vyšetrovateľ Peter Jakubík im oznámil, že na nich niekto podal anonymné trestné oznámenie, že organizovali štátny prevrat a platí ich finančník a strašidlo konšpirátorov George Soros. Pýta si od nich výpisy z ich osobných účtov. Organizátori hovoria, že ide o šikanu a na piatok zvolali ďalší protest.
Reportérom českého Seznamu sa podarilo vypátrať syna Andreja Babiša. Našli ho vo Švajčiarsku a Andrej Babiš junior im na skrytú kameru povedal, že ho uniesli na Krym. Syn českého premiéra je oficiálne jedným z vlastníkov Čapího hnízda. Vyšetrovatelia za tým vidia podvod, podľa nich bol celý čas skutočným majiteľom Babišov Agrofert a táto operácia bola len zástierkou, aby Čapí hnízdo mohlo dostať ako malá firma dotáciu vo výške 50 miliónov českých korún. Opozícia žiada odstúpenie Babiša.
Špecializovaný súd bude rozhodovať o prepustení Mariana Kočnera z väzby. Vo štvrtok rozhodne o jeho žiadosti – Kočner je vo väzbe vo veci zmeniek v prípade TV Markíza za takmer 70 miliónov eur.
Smer predstaví prezidentského kandidáta na prelome novembra a decembra. Najsilnejšia strana stále dúfa, že presvedčí ministra zahraničných vecí Miroslava Lajčáka.
Najmenej 42 životov si vyžiadal mohutný lesný požiar, ktorý už niekoľko dní pustoší sever Kalifornie. Čo do počtu obetí ide o najhorší lesný požiar v dejinách tohto amerického štátu. S plameňmi, ktoré sa šíria na úpätí pohoria Sierra Nevada severne od mesta Sacramento, už päť dní bojujú tisíce požiarnikov, zatiaľ sa im nedarí dostať ich pod kontrolu.
Podcasty SME
Všetky podcasty SME nájdete na linku podcasty.sme.sk.
SME každý pracovný deň ráno vydáva denný spravodajský podcast Dobré ráno, ktorý ponúka prehľad najdôležitejších správ dňa.
Zoom je denný vedecký podcast denníka SME a Rádia_FM. Každý deň správy zo sveta vedy, vedeckých osobností a ďalších objavov.
Klik je týždenný podcast, komentovaný prehľad technologických správ, o udalostiach, ktoré sa udiali vo svete IT, médií a sociálnych sietí. Vychádza každú sobotu.
Index je týždenný podcast denníka SME o ekonomike a podnikaní na Slovensku a vo svete. Prehľad dôležitých správ a zaujímavé rozhovory s podnikateľmi, analytikmi a ďalšími hosťami. Vychádza každý štvrtok
Za volantom je podcast o autách a automobilovom priemysle - novinky, správy, testy automobilov aj situácie z ciest. Vychádza každý piatok.
Podcast Tech_FM, ktorý vzniká v spolupráci s Rádio_FM, sa venuje dvom vedeckým alebo technologickým správam týždňa.
Podcast Dejiny vzniká v spolupráci s magazínom Historická revue. Moderuje ho Jaro Valent a vychádza každú nedeľu.
Všesvet je cestovateľský podcast, ktorý moderujú Naďa Hubočan a Tina Hamárová. Vychádza každý utorok.
Diskutovať o podcastoch môžete s nami vo facebookovej skupine: Podcastový klub denníka SME. Nových členov schvaľujeme zvyčajne pár minút po prihlásení.
Ak máte záujem o reklamný spot v podcastoch alebo inú spoluprácu, napíšte nám na podcasty@ sme.sk, pošleme vám cenovú ponuku.